# A mások élete

### A Wikipédiából, a szabad lexikonból.

A mások élete
Rendező: | Florian Henckel von Donnersmarck
Producer: | Max Wiedemann Quirin Berg
Forgatókönyvíró: | Florian Henckel von Donnersmarck
Főszerepben: | Ulrich Mühe Martina Gedeck Sebastian Koch Ulrich Tukur
Zene: | Gabriel Yared Stephane Moucha
Operatőr: | Hagen Bogdanski
Vágó: | Patricia Rommel
Forgalmazó: | Sony Pictures Classics Buena Vista International
Bemutató: | 2006. március 23. (Németország) 2007. február (Magyarország)
Időtartam: | 137 perc
Nyelv: | német
IMDb

A mások élete (eredeti német címén: Das Leben der Anderen) egy 2006-os német film, az elsőfilmes Florian Henckel von Donnersmarck forgatókönyvíró-rendező alkotása. A lélektani dráma fő témája Kelet-Berlin kulturális életének és az élet minden területét beszövő NDK-s titkosrendőrségnek, a Stasinak a kapcsolata.

A mások élete a 2007-es Oscaron a legjobb idegennyelvű film díját nyerte, noha a 2007-es Golden Globe-on csak a jelölésig jutott. A Német Filmdíjon 7 Lola-szobrot is besöpört (11 nevezéssel rekordot döntve), köztük a legjobb film díját és a legjobb férfi színészi alakítás díját is. A kritikusok szerint a film fordulópont a keletnémet félmúlt ábrázolásában, a nosztalgia helyett kíméletlen, reális képet fest a diktatúra léleknyomorító működéséről.

## [szerkesztés] Történet

Figyelem: Itt a cselekmény részleteit vagy a végkifejletét is olvashatod.

1984, az NDK-ban járunk. A kommunista rendszerhez vakon hű Gerd Wiesler Stasi-ügynököt saját kérésére megbízzák azzal, hogy kémkedjen Georg Dreymann színházi író után, akit nyugati elhajlással gyanúsítanak. A százados hamar rájön, hogy valójában Bruno Hempf kulturális miniszter, a Párt Központi Bizottságának tagja utasítására figyeltetik Dreymannt és élettársát is. A miniszter ugyanis vonzódik Dreymann barátnőjéhez, az ünnepelt színésznő Christa-Marie-hez és hatalmával visszaélve kényszeríti a nőt egy viszony kialakításra is: ha Dreymannt letartóztatják, nem állhat az útjába. Dreymann a rendszer támogatója, bár nem ért egyet a disszidensek és másként gondolkodók kezelésével. Mikor Georg rendező barátja, Albert Jerska öngyilkosságot követ el, Dreymann egy veszélyes és komplikált szervezői folyamat eredményeként névtelen cikket közöl az NSZK-ban a keletnémet öngyilkosságok gyakoriságáról. Wiesler a megfigyelés közben ráébred saját élete kisszerűségére, egyre közelebb kerül az íróhoz és barátnőjéhez, és hazudni kezd jelentéseiben, hogy Dreymannt védje. Amikor Christa-Marie-t letartóztatják gyógyszerfüggősége miatt, a színészi karrierjének megóvása érdekében elárulja Dreymannt, ám Wiesler eltávolítja a bizonyítékot a lakásból. Christa-Marie kirohan a lakásból és öngyilkosságot követ el: egy érkező teherautó elé veti magát. Emiatt az egész megfigyelési művelet értelmét veszti, Wiesler főnöke, Anton Grubitz leállítja. Wiesler karrierjének is befellegzett: az „M” részlegre száműzik, ahol leveleket kell gőzzel felnyitnia. A film végén, a német újraegyesítés után Dreymann rájön az igazságra a Stasi-archívumokban kutatva, és következő könyvét a szórólap-terjesztőként élő „HGW XX/7”-nek (Wiesler fedőneve) ajánlja.

Itt a vége a cselekmény részletezésének.

## [szerkesztés] Szereplők

- Martina Gedeck – Christa-Maria Sieland
- Ulrich Mühe – Gerd Wiesler százados (HGW XX/7)
- Sebastian Koch – Georg Dreyman
- Ulrich Tukur – Anton Grubitz alezredes
- Thomas Thieme – Bruno Hempf kulturális miniszter

## [szerkesztés] Díjak és nevezések

- 2007-es Oscar
  - Legjobb idegen nyelvű film
- 2007-es Golden Globe
  - Legjobb idegen nyelvű film nevezés
- 2007 Film Independent's Spirit Awards
  - Legjobb idegen nyelvű film nevezés
- International Film Festival Rotterdam 2007 audience award[1]
- Los Angeles-i Filmkritikusok Díja 2006
  - Legjobb idegen nyelvű film
- Európai Filmakadémia 2006
  - Legjobb film
  - Legjobb férfi alakítás: Ulrich Mühe
  - Legjobb forgatókönyv: Florian Henckel von Donnersmarck
  - Legjobb rendező jelölés: Florian Henckel von Donnersmarck
  - Legjobb filmzene jelölés: Gabriel Yared, Stéphane Moucha
  - Legjobb női alakítás jelölés: Martina Gedeck
- Német Filmdíj 2006
  - Legjobb film
  - Legjobb színész
  - Legjobb mellékszereplő
  - Legjobb rendező
  - Legjobb operatőr
  - Legjobb látványtervező
  - Legjobb forgatókönyv
- Palm Springs International Film Festival 2007 Audience Choice Award
- Vancouver International Film Festival 2006 People's Choice Award
- Montreal Festival du Nouveau Cinéma 2006 People's Choice Award
- London Film Festival 2006 Satyajit Ray Award
- Zagreb Film Festival 2006
  - Legjobb film
  - Közönségdíj
- Copenhagen International Film Festival 2006
  - Legjobb férfi színész
  - Közönségdíj
- Seville Film Festival 2006 Silver Giraldillo
- Locarno International Film Festival 2006 Közönségdíj
- Warsaw International Film Festival 2006 Közönségdíj
- Bavarian Film Awards 2005
  - Legjobb színész: Ulrich Mühe
  - Legjobb elsőfilmes rendező: Florian Henckel von Donnersmarck
  - Legjobb forgatókönyv: Florian Henckel von Donnersmarck
  - VGF Producer Prize: Wiedemann & Berg

## [szerkesztés] Irodalom és zene

- Florian Henckel von Donnersmarck: Das Leben der anderen. Suhrkamp, Frankfurt am Main 2006, ISBN 3 518 45786 1
- [Beethoven]] „Appassionata”-ját (f-moll zongoraszonáta, opus 57.) használják fel Wiesler lelki átalakulásának csúcspontján
- a brit Keane együttes megjelentetett egy klipet Try Again című, a filmen alapuló számukhoz

## [szerkesztés] Jegyzetek

1. ^ KPN Audience Award. filmfestivalrotterdam.com. Elérés: 2007. február 4.

## [szerkesztés] Külső hivatkozások

- A mások élete az Internet Movie Database oldalain
- Film.hu cikk

A lap eredeti címe "http://hu.wikipedia.org../../../a/_/m/A_m%C3%A1sok_%C3%A9lete.html"

Kategóriák: 2006 filmjei | Német filmek

##### Views

- Szócikk
- Vitalap
- Aktuális változat

##### Keresés

##### Más nyelveken

- English
- Deutsch
- Français
- Italiano
- 日本語
- Nederlands
- ‪Norsk (bokmål)‬
- Polski
- Svenska
- 中文